พระราชกฤษฎีกาจัดตั้งศูนย์เครื่องมือวิจัยวิทยาศาสตร์และเทคโนโลยีจุฬาลงกรณ์มหาวิทยาลัย พ.ศ. 2526
พระราชกฤษฎีกา
พระราชกฤษฎีกา
จัดตั้งศูนย์เครื่องมือวิจัยวิทยาศาสตร์และเทคโนโลยี
จุฬาลงกรณ์มหาวิทยาลัย
พ.ศ. ๒๕๒๖
 

ภูมิพลอดุลยเดช ป.ร.
ให้ไว้ ณ วันที่ ๑๐
สิงหาคม พ.ศ. ๒๕๒๖
เป็นปีที่ ๓๘
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรจัดตั้งศูนย์เครื่องมือวิจัยวิทยาศาสตร์และเทคโนโลยีขึ้นในจุฬาลงกรณ์มหาวิทยาลัย

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๙ วรรคหนึ่ง
แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งศูนย์เครื่องมือวิจัยวิทยาศาสตร์และเทคโนโลยี
จุฬาลงกรณ์มหาวิทยาลัย พ.ศ. ๒๕๒๖

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้จัดตั้งศูนย์เครื่องมือวิจัยวิทยาศาสตร์และเทคโนโลยีขึ้นในจุฬาลงกรณ์มหาวิทยาลัย

มาตรา ๔
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่ในปัจจุบันการเรียน การสอน
และการวิจัยด้านวิทยาศาสตร์และเทคโนโลยีมีความจำเป็นต่อการศึกษาของจุฬาลงกรณ์มหาวิทยาลัยและต่อการพัฒนาประเทศมากขึ้น
สมควรจัดตั้งหน่วยงานระดับศูนย์เพื่อส่งเสริมกิจการด้านนี้ โดยให้มีหน้าที่เกี่ยวกับการบริการ
ตลอดจนหาวิธีพัฒนาและซ่อมบำรุงเครื่องมือและอุปกรณ์สำหรับการเรียนการสอนและการวิจัยดังกล่าว
รวมทั้งดำเนินการพัฒนาบุคคลากรของมหาวิทยาลัยให้มีความรู้เกี่ยวกับการใช้และการบำรุงรักษาเครื่องมือและอุปกรณ์ให้เกิดประโยชน์ยิ่งขึ้น
และตามมาตรา ๙ วรรคหนึ่ง แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ ได้กำหนดให้การจัดตั้งศูนย์ต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้













คุณากร/ผู้จัดทำ
๒๘ เมษายน ๒๕๕๔
วิชชุตา/ผู้ตรวจ
๑ มิถุนายน ๒๕๕๔


















































[๑] ราชกิจจานุเบกษา
เล่ม ๑๐๐/ตอนที่ ๑๓๕/ฉบับพิเศษ หน้า ๔๖/๑๙ สิงหาคม ๒๕๒๖